FINNOMENA Market Alert: ตลาดหุ้นฮ่องกงร่วงแรง 4% ยอดผู้ติดโควิดพุ่ง นักลงทุนกังวลล็อกดาวน์ - FINNOMENA
ดัชนี Hang Seng ร่วงแรง 4% แย่สุดในรอบ 5 วัน นำโดยหุ้นเทคโนโลยีจีนที่จดทะเบียนในฮ่องกง อย่างหุ้น Meituan ลบ 7% Tencent ลบ 5.8% และ Alibaba ลบ 5% จากรายงานตัวเลขผู้ติดเชื้อโควิด-19 ภายในประเทศจีน เพิ่มสูงขึ้นสู่ระดับพันราย
28 ต.ค. 2565

ช่วงเช้าวันนี้ (28 ต.ค.) ตลาดหุ้นฮ่องกง ดัชนี Hang Seng ร่วงแรง 4% แย่สุดในรอบ 5 วัน นำโดยหุ้นเทคโนโลยีจีนที่จดทะเบียนในฮ่องกง อย่างหุ้น Meituan ลบ 7% Tencent ลบ 5.8% และ Alibaba ลบ 5% จากรายงานตัวเลขผู้ติดเชื้อโควิด-19 ภายในประเทศจีน เพิ่มสูงขึ้นสู่ระดับพันราย ส่งผลให้นักลงทุนกังวลว่ามาตรการล็อคดาวน์อย่างเข้มงวดอาจถูกนำกลับมาใช้อีกครั้ง โดยเฉพาะอย่างยิ่งในเมืองอู่ฮั่น ที่ทางการจีนสั่งให้ประชาชนกว่า 800,000 คน ห้ามออกจากบ้านจนถึงวันที่ 30 ตุลาคม รวมถึงยังคงล็อคดาวน์ในเมืองกวางโจว ซีอาน อย่างต่อเนื่อง
รวมถึงนักลงทุนยังไม่เห็นท่าทีที่ชัดเจนของทางการจีนที่จะออกนโยบายกระตุ้นเศรษฐกิจเพิ่มเติมหลังจากการประชุมพรรคคอมมิวนิสต์จีน รวมทั้งยังไม่เห็นท่าที่ของทางการจีนที่จะผ่อนคลายโยบาย Covid-Zero และนโยบายสนับสนุนภาคอสังหาริมทรัพย์ ยิ่งไปกว่านั้นในสัปดาห์หน้าวันที่ 1 – 2 พฤศจิกายนจะมีการประชุม Fed ที่ตลาดคาดว่าจะขึ้นอัตราดอกเบี้ยอีก 0.75% ติดต่อกันเป็นครั้งที่ 4 ซึ่งยังคงเป็นปัจจัยที่ยังกดดันสินทรัพย์เสี่ยงอย่างต่อเนื่อง
FINNOMENA Investment Team มองว่า ผลการประชุมพรรคคอมมิวนิสต์จีน ไม่ได้มีการเปลี่ยนแปลงเชิงนโยบายที่เป็นบวกกับตลาด มีการกระชับอำนาจยิ่งทำให้ตลาดกังวล โดยเฉพาะนักลงทุนต่างชาติ ขณะที่ภาพรวมการปรับประมาณการกำไรยังเป็นขาลง ยกเว้น CSI 300
ในด้าน Valuation อยู่ในระดับที่ถูก โดยเฉพาะ Hang Seng Index ที่อยู่ในระดับ Deep Discount ซึ่งแม้ในระยะสั้นอาจไม่ใช่สัญญาณซื้อที่ดี แต่จากสถิติในอดีตมักเป็นจุดสะสมที่ให้ผลตอบแทนที่ดีในระยะยาว จึงแนะนำทยอยสะสม Hang Seng Index สำหรับการลงทุนระยะยาว แต่ยังคงมุมมองคงสัดส่วนหุ้นจีนในดัชนีอื่นๆ (A-shares, All China, HSCEI)
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นฮ่องกง
แชร์บทความ: